Diari Oficial de la Generalitat Valenciana


Sumari del DOGV 6486, del 23-03-2011 (2011/3283)

ORDRE 5/2011, de 17 de març, de la Conselleria d'Economia, Hisenda i Ocupació, per la qual es regula la tramitació electrònica de determinats procediments en matèria de joc.
-----------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/2011/03/17/5**

### Versions

 Text inicial: 24/03/2011 - Actualitat 

### Dades del document

Número de DOGV
:   6486

Data del DOGV
:   23-03-2011

Secció del DOGV
:   I. DISPOSICIONS GENERALS

Número del document
:   2011/3283


Data del document
:   17-03-2011

Organisme emissor
:   Conselleria d'Economia, Hisenda i Ocupació

Tipus de document
:   Ordre

Anàlisi jurídica

 Descriptors 

:   * procediment administratiu
    * joc d'atzar
    * telemàtica
    * joc
    * legislació

![](assets/imgs/icones/ico_informacio.svg)

Els textos consolidats de les normes són de caràcter informatiu i no tenen valor jurídic.

ORDRE 5/2011, de 17 de març, de la Conselleria d'Economia, Hisenda i Ocupació, per la qual es regula la tramitació electrónica de determinats procediments en matèria de joc.  
  
Preàmbul  
  
  
  
En estar previst que les administracions públiques impulsen l'aplicació de tècniques i mitjans electrónics, informàtics i telemàtics per a l'exercici de l'activitat i l'exercici de les seues competències, així com el dret de la ciutadania a relacionar-se amb les administracions públiques utilitzant mitjans electrónics, des de la Generalitat es pretén procurar millors servicis públics i una atenció a la ciutadania sustentada sobre el valor del coneixement, de la seua transferència i de la seua posada en comú, així com sobre l'excel·lència, l'adaptació permanent al canvi, i tot aixó a partir de la introducció de les tecnologies de la informació i la comunicació en la gestió administrativa.  
  
Davall d'este marc jurídic, la present ordre constituïx un desplegament normatiu del Decret 115/2006, de 6 de novembre pel qual s'aprova el Reglament de Màquines Recreatives i d'Atzar la finalitat del qual és impulsar la tramitació electrónica de determinats procediments en matèria de joc, la qual cosa sens dubte suposarà un enorme avanç administratiu atesa la celeritat de la tramitació de les sol·licituds i la possibilitat de recepció dels documents enviats des de qualsevol terminal durant les 24 hores dels 365 dies de l'any, fet que permetrà la millora de la qualitat del servici i facilitarà molt significativament les relacions entre els ciutadans i l'administració.  
  
Per tot aixó es publica esta ordre en el títol I de la qual es regulen les disposicions generals que s'aplicaran a la tramitació electrónica dels procediments en matèria de joc i en el títol II es regulen les especialitats dels procediments inclosos en la primera fase d'implantació del sistema i als quals s'estén, des del dia d'entrada en vigor de l'ordre, la tramitació electrónica.  
  
Per tot aixó, fent ús de les facultats que em conferix l'article 28 de la Llei 5/1983, de 30 de desembre, del Consell i de l'autorització continguda en la disposició final primera del Decret 115/2006, de 28 de juliol, del Consell pel qual s'aprova el Reglament de Màquines Recreatives i d'Atzar, que faculta la conselleria competent en matèria de joc, amb informe previ de la Comissió del Joc de la Comunitat Valenciana, a desplegar el reglament, introduir-hi modificacions no substantives i modificar els seus annexos, amb informe previ de la Comissió del Joc de la Comunitat Valenciana,  
  
  
  
ORDENE  
  
  
  
TÍTOL I  
  
Disposicions de caràcter general  
  
  
  
CAPÍTOL I  
  
Objecte de l'ordre, aprovació i requisits d'accés al sistema  
  
  
  
Article 1. Objecte de l'ordre  
  
1. La present ordre té com a objecte la regulació de la tramitació electrónica de determinats procediments en matèria de màquines recreatives i d'atzar (JOC-ER), que es farà efectiva a través del sistema denominat JOC-ER.  
  
2. Els procediments objecte de tramitació electrónica són els previstos en el títol II de la present ordre.  
  
  
  
Article 2. Requisits per a ser usuari del sistema JOC-ER  
  
1. Podran realitzar la tramitació electrónica regulada en la present ordre les empreses inscrites en el Registre de Fabricants i Importadors de Màquines Recreatives i d'Atzar i de Material de Joc, en el Registre de Comercials i Distribuïdors de Material de Joc, en el Registre d'Empreses Operadores o en el Registre d'Establiments Autoritzats.  
  
2. Per a accedir al sistema JOC-ER serà necessari:  
  
a) Disposar, com a mecanisme d'acreditació, de DNI electrónic o de certificat reconegut de ciutadà emés per l'Agència de Tecnologia i Certificació Electrónica de la Comunitat Valenciana, segons els casos.  
  
  
  
b) Regularitzar i, si és el cas, prestar la conformitat a les dades de l'empresa que apareixen en el sistema JOC-ER, en el primer accés que s'hi realitze.  
  
Si l'usuari del sistema no es troba conforme amb les dades que oferix, acudirà per a la seua regularització als servicis territorials de la província on radique el seu domicili social.  
  
3. L'accés al sistema JOC-ER requerirà la sol·licitud d'alta d'usuari a la qual s'adjuntarà poder notarial que acredite la legitimitat per a actuar en nom i representació de l'empresa, en el cas que es tracte de persones jurídiques.  
  
4. El sistema JOC-ER es trobarà accessible i integrat dins de la seu electrónica o portal institucional en Internet de la Generalitat: , i es podrà accedir també directament a través de l'adreça .   
  
  
  
Article 3. Sol·licitud de baixa en el sistema JOC-ER  
  
1. Tot usuari té dret a sol·licitar la baixa en el sistema JOC-ER. Són causes de baixa en el sistema:  
  
a) La no utilització del sistema en un període de cinc anys des de l'últim accés registrat;  
  
b) El coneixement per l'administració que les dades que oferix el sistema JOC-ER són inexactes, falses o suposen una omissió de caràcter essencial, sense perjuí de les responsabilitats penals o administratives que pertocaren.  
  
2. La baixa en el sistema es tramitarà amb audiència prèvia de l'interessat a fi que puga realitzar totes les al·legacions que estime oportunes.  
  
  
  
CAPÍTOL II  
  
Condicions generals de la tramitació electrónica   
  
en el sistema JOC-ER  
  
  
  
Article 4. Principis de tramitació electrónica  
  
1. La tramitació electrónica dels procediments és alternativa a la tramitació presencial d'estos i l'interessat podrà optar per qualsevol de les dues modalitats.  
  
2. La tramitació electrónica dels procediments previstos en esta ordre no suposarà cap discriminació ni tracte preferent sobre la realitzada per via presencial.  
  
3. Els actes administratius emesos pel sistema JOC-ER garantiran la identificació i l'exercici de la competència per l'órgan corresponent.  
  
  
  
4. En el sistema JOC-ER les notificacions es realitzaran per compareixença electrónica, d'acord amb el que preveu l'article 32 de la Llei 3/2010 d'Administració Electrónica de la Generalitat  
  
5. El que establix la present ordre no altera el règim jurídic aplicable a les actuacions administratives, llevat de les especificitats própies de la tramitació electrónica.  
  
  
  
Article 5. Unitat registral electrónica  
  
1. La tramitació electrónica en el sistema JOC-ER podrà realitzar-se tots els dies de l'any durant les vint-i-quatre hores del dia.  
  
2. El registre d'entrada de les sol·licituds i comunicacions que en la tramitació dels procediments administratius així ho requerisquen es realitzarà per la unitat registral electrónica de la conselleria competent en matèria de joc.   
  
  
  
Article 6. Fases de la tramitació electrónica  
  
Les fases per a la tramitació electrónica de determinats procediments en matèria de màquines recreatives i d'atzar són:   
  
a) Accés al sistema amb el certificat reconegut de ciutadà emés per l'Agència de Tecnologia i Certificació Electrónica de la Comunitat Valenciana o DNI electrónic.  
  
b) Elecció del tràmit que es vol realitzar.  
  
c) Emplenament del formulari associat pels actors requerits, segons el tràmit seleccionat i firma a través de certificat digital o del DNI electrónic, segons casos.  
  
d) Pagament telemàtic de la taxa associada al procediment administratiu tramitat, si pertoca.  
  
e) Generació d'un comprovant que contindrà la descripció del tràmit seleccionat, la identificació del remitent i destinatari, el número de registre d'entrada, la denominació del tràmit i la data i hora de presentació.  
  
f) Generació de la resolució corresponent i, si és el cas, dels documents annexos pertinents.  
  
  
  
Article 7. Expedient electrónic i arxiu  
  
1. Els documents que hagen sigut produïts per mitjà de tècniques electróniques es conservaran en suports d'esta naturalesa i en el mateix format en què es va originar el document o en un altre qualsevol que assegure la identitat i integritat de la informació necessària per a reproduir-los.  
  
2. Els documents emmagatzemats en els suports de l'apartat 1 formaran part de l'expedient administratiu corresponent junt amb la resta d'actuacions que en formen part, independentment del tipus de suport, físic o electrónic, que s'haja utilitzat.  
  
3. Els expedients electrónics de cada procediment s'arxivaran amb un número d'identificació únic.  
  
  
  
Article 8. Arxiu i custódia de documents  
  
1. Els mitjans o suports en què s'emmagatzemen documents comptaran amb mesures de seguretat que garantisquen la integritat, autenticitat, qualitat, protecció i conservació dels documents; en particular, asseguraran la identificació de les persones usuàries i el control d'accessos.  
  
2. Les comunicacions es realitzaran amb autenticitat, confidencialitat, integritat i no repudi dels missatges intercanviats.  
  
3. L'accés pels interessats als arxius emmagatzemats en suports electrónics es regirà pel que disposa la normativa de règim jurídic i procediment administratiu comú, i, si és el cas, per la de protecció de dades de caràcter personal.  
  
  
  
TÍTOL II  
  
Procediments susceptibles de tramitació electrónica  
  
  
  
Article 9. Procediments susceptibles de tramitació electrónica  
  
1. Els procediments susceptibles de tramitació electrónica en el sistema JOC-ER són els següents:  
  
a) Sol·licitud d'autorització d'explotació de màquines de tipus «A», «B» i «C»,  
  
b) Substitució de màquines de tipus «B» i «C» (alta-baixa),  
  
c) Sol·licitud d'autorització d'instal·lació de màquines recreatives de tipus «B» i «C». Butlletí de situació de màquines de tipus «A».  
  
2. El que establix la present ordre no altera el règim jurídic dels procediments tramitats, llevat de les especificitats própies de la tramitació electrónica.   
  
  
  
Article 10. Autorització d'explotació de màquines recreatives de tipus «A», «B» i «C»  
  
1. De conformitat amb l'article 18 del Decret 115/2006, de 28 de juliol, pel qual s'aprova el Reglament de Màquines Recreatives i d'Atzar, l'autorització d'explotació habilita per a l'explotació d'una màquina propietat d'una empresa operadora, una vegada complits els requisits establits en el reglament esmentat i satisfeta la taxa fiscal corresponent.  
  
2. El fabricant, distribuïdor o comercial que pretenga transmetre una màquina recreativa o d'atzar homologada a una empresa operadora autoritzada, accedirà al sistema JOC-ER i emplenarà les dades d'identificació de la màquina, que quedaran registrats en la base de dades del sistema.  
  
3. L'empresa operadora accedirà posteriorment al sistema JOC-ER, i introduint-hi esta informació i les dades d'identificació del fabricant tindrà accés a la sol·licitud d'autorització d'explotació de la màquina, que s'obtindrà per mitjà de l'emplenament dels camps que apareixen en el model electrónic.   
  
Els requisits per a l'obtenció de l'autorització esmentada són els establits en l'article 26 del Reglament de Màquines Recreatives i d'Atzar, i la seua comprovació, així com el pagament de les taxes s'efectuarà de forma electrónica.  
  
4. L'autorització d'explotació constarà en el model de guia de circulació que s'aprova per mitjà d'esta ordre i que figura en l'annex I, i l'haurà d'imprimir el mateix usuari del sistema.  
  
Article 11. Substitució de màquines recreatives i d'atzar tipus «B» i «C» (alta-baixa)  
  
La substitució de màquines recreatives i d'atzar tipus «B» i «C» (alta-baixa) s'ajustarà als requisits establits en l'article 28 del Reglament de Màquines Recreatives i d'Atzar, i es realitzaran tots els tràmits i s'aportarà tota la documentació assenyalada en el precepte esmentat de forma electrónica.  
  
  
  
Article 12. Sol·licitud d'autorització d'instal·lació de màquines recreatives i d'atzar dels tipus «A», «B» i «C»  
  
La sol·licitud d'autorització d'instal·lació de màquines recreatives i d'atzar dels tipus «A», «B» i «C», així com el butlletí de situació de les màquines de tipus «A» s'ajustarà als requisits establits en els articles 19 i 27 del Reglament de Màquines Recreatives i d'Atzar. El requisit d'autenticació per notari de les firmes dels titulars o representants de l'empresa operadora i del titular de l'explotació del local o establiment autoritzat per a l'explotació de les màquines, serà substituït per mitjà de la firma electrónica de la sol·licitud per ambdós subjectes; si bé, en el cas dels establiments autoritzats, únicament serà vàlida la firma que es realitze mitjançant el DNI electrónic.  
  
  
  
  
  
DISPOSICIÓ ADDICIONAL  
  
  
  
Única. Guia de Circulació  
  
1. El model de guia de circulació serà el que figura en l'annex I de la present ordre el contingut de la qual únicament podrà ser representat en format paper a partir de les dades registrades en el sistema JOC-ER.  
  
2. Qualsevol canvi en la guia de circulació que deixe sense efecte una guia anterior obligarà el seu titular a la devolució al Servici de Joc dels exemplars de la guia la vigència de la qual va finalitzar. La devolució es portarà a efecte en un termini màxim de 15 dies hàbils.  
  
3. La validesa de les guies de circulació obtingudes per mitjà de la tramitació electrónica quedarà condicionada al fet que la seua impressió es realitze en paper timbrat que podrà ser adquirit en el Servici de Joc de la conselleria competent en matèria de joc.  
  
4. La impressió de segones cópies de la guia de circulació haurà de ser justificada per mitjà dels procediments que establix el sistema electrónic i, en tot cas, haurà de figurar sobre la mateixa guia una indicació que advertisca que no es tracta de la primera cópia.  
  
  
  
DISPOSICIÓ FINAL  
  
  
  
Única. Entrada en vigor  
  
La present ordre entrarà en vigor l'endemà de la publicació en el Diari Oficial de la Comunitat Valenciana.  
  
  
  
València, 17 de març de 2011  
  
  
  
El conseller d'Economia, Hisenda i Ocupació  
  
i vicepresident segon del Consell,  
  
GERARDO CAMPS DEVESA


Còpia Permalink ELI